Riforma ortografica do paddre Gioxeppe Maja Prian

O paddre Gioxeppe Maja Prian, da congregaçion da Moæ de Dê (o Maddre de Dio)Dizionario Biografico Universale - vol. IV - Firenze - Passigli - 1846-47: PRIANI (Giuseppe-Maria), genovese della congregazione della Madre di Dio; passò la maggior parte della sua vita in Lucca sempre indefessamente occupato ne' suoi studi, e fu di grandissimo aiuto ai dotti lavori del Mansi suo confratello, poi arcivescovo di Lucca, specialmente nelle illustrazioni del Calmet. Riuscì pure lodato nella poesia latina e volgare, e ad instigazione del celebre P. Lagomarsini, suo amicissimo, fece ivi una edizione, colla data di Ginevra l' a. 1737, delle Satire di Lucio Sellano del P. Cordara. Il Priani morì in Lucca circa il 1750, lasciando varie opere sì in prosa e sì in verso., erudîo e poeta sotta o psœüdonimo de Drusino Cisseo, pastô arcade V. Lancetti, Pseudonimia, Milano, 1836, p.85, o curò l'ediçion do 1745 (foscia a quarta, doppo quelle do 1630, 1636 e 1665, o donca a quinta, segondo o paddre mæximo) da Çittara Zeneize do Cavallo, premettendoghe, pe-a primma votta inta stoia da lengua zeneize, de regole de ortografia, ò pe megio dî, de prononçia.
Scrive o Prian inta prefaçion:
Quattro varie [ediçioin] ne ho viste dro Cavallo, e tutte ben meschiñe e scorrette; intre quæ, oltre ri erroî proprj dro libbrâ, regna uña inçertissima, e conseguentemente oscurissima ortografia. Mi me piggio ra libertæ de fissâra, premettendo doe o træ regole per leze con segureçça. Se mi avesse à rende conto dre raxoin, re quæ m'han determinao à fissâ re tæ o tal'atre prononçie, faræ cosa à ri ciu piña d'inutilitæ, à tanti de noja: contentandose ro mondo, in materia de lengua, sareiv'à dî spinosissima, de savei re pronunçie, sença rintracciâne ro perché.Gian-Giacomo Cavalli, Ra Çittara Zeneize, 1745, Franchelli: "Quattro varie ne ho vedute del Cavalli, e tutte aſſai meſchine e ſcorrette; nelle quali, oltre gli errori proprj del Libbrajo, regna una incertiſſima, e conſeguentemente oſcuriſſima ortografia. Io mi prendo la libertà di fiſſarla, premettendo alcune regole per leggere con ſicurezza. Se io aveſſi a render conto delle ragioni, le quali mi hanno determinato a fiſſare le tali o tali altre pronunzie, farei coſa a i più piena d'inutilità, a molti di noja: contentandoſi il mondo, in materia di lingua, vale a dire ſpinoſiſſima, di ſaper le pronunzie, ſenza rintracciarne il perché."

De fæto o Prian o realizzò una riforma da grafia zeneize votta à regolarizzâ de forme za prezente inti scriti ciu antighi eliminando i alternative ortografiche (prezempio ñ o nn, ò e dexinençe -ou, -ao o -aou pe-o partiçipio passao) e o l'adeguò à l'evoluçion da lengua, modellandola foscia insce-a prononçia da nobiltæ da çittæ de Zena.

 Elementi caratterizzanti d'a riforma d'o Prian 

 dexinença -ao pe-i partiçipi passæ da primma coniugaçion, eliminando a forma -ou (coscì che-a lettia u a segge dœuviâ solo che pe-a prononçia a-a françeize).
 a tirde (~) insce-a n (ez. uña)
 a œu "a-a françeize" (ez. cœu, œuggio)
 a c co-a çediggia
 a ci- "a-a toscaña" (ez. ciu, ciaçça) ciu tosto che a ch- "a-a spagnolla" (ez. chiu, chiaçça)
 l'acento circonflesso insce-e vocale longhe, mentre into '600 se meteiva l'acento aguçço insce-a vocale longa e o grave insce-a vocale curta. O scistema seçentesco o l'è mantegnuo solo pe-a o averta (ó = longa; ò = curta).

 E "Regole d'Ortografia" 

 Influença insce-i contemporanei e insce-i posteri 
A riforma do Prian a condiçionò l'evoluçion da grafia zeneize scin a-o XIX secolo. 
A fu acugeita, in parte, da-i aotoî da Gerusalemme DeliverâRa Gerusalemme deliverâ, Zena, 1755, dove, prezempio, pe-i partiçippi passæ da primma coniugaçion, se prefeì mantegnî a dexinença -aou che dœuviava o Dartoña into '500 (foscia un compromisso tra-i sostegnitoî do -ou e quelli do -ao) e a fu açettâ sença riserve da-o Steva De Franchi, ch'o poriæ foscia avei piggiao parte a-a so creaçion, e ch'o-a dœuviò into so "Chitarrin" do 1772 e inte so "Commedie" do 1772 e do 1781. 
E "Regole d'Ortografia" do paddre Prian, oltre à ese stæte e primme, son foscia quelle megio scrite che ghe segge. Fætostà che non solo son ripetue pægie pægie into "Chitarrin", ma, tralasciando e variante dovue a-a riforma ortografica do Martin Piaggio, son ripetue ascì inte l'"Esopo zeneize" do 1822 e inta riediçion do Cavallo d'o 1823, stavotta tristemente intitolâ "Chittara Zeneize"Chittara Zeneize, Zena, 1823.

 Notte 

Categorîa:Gramàtica lìgure